Diari Oficial de la Generalitat Valenciana


Sumari del DOGV 1318, del 05-06-1990 (1990/817670)

ORDRE de 17 de maig de 1990, de la Conselleria d'Agricultura i Pesca, per la qual es regula la pesca de l'angula a l'àmbit territorial de la Comunitat Valenciana.
------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/05/17/(1)/dof/vci/html**

### Dades del document

Número de DOGV
:   1318

Data del DOGV
:   05-06-1990

Secció del DOGV
:   DISPOSICIONS GENERALS

Número del document
:   1990/817670


Data del document
:   17-05-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 17 de maig de 1990 de la Conselleria d'Agricultura i Pesca, per la qual es regula la pesca de l'angula a l'àmbit territorial de la Comunitat Valenciana.  
La progressiva assumpció de competències per la Generalitat Valenciana en temes pesquers, aconsella establir una norma uniforme per a tota la Comunitat Valenciana que no menyscabe l?exercici tradicional d'aquestes pesques. Per això i per a salvaguardar la racional explotació d'aquest recurs pesquer, garantint-ne els moviments migratoris i alhora tenir en consideració el cultiu aqüícola d?aquesta espècie, cal establir una regulació concorde amb aquestes circumstàncies.  
Per tant, d'acord amb la legislació vigent sobre pesca marítima i fluvial, a proposta de la Direcció General de Política Forestal i Pesquera, i en virtut de les competències que tinc atribuïdes,  
ORDENE:  
Article primer   
Que s?entén per pesca de l'angula, l'acció de capturar exemplars d'anguila, la longitud dels quals, des de l?extrem del morro fins a l?extrem de l'aleta caudal, siga inferior a 10 cm. A l?àmbit territorial de la Comunitat Valenciana, la pesca de l'angula es regirà pel que es disposa en aquesta Ordre i les disposicions complementàries.  
Article segon  
Que l'angula només podrà ser capturada aigües amunt de les desembocadures al mar de cursos d'aigua i àrees humides, dins la zona marítima- terrestre establerta en la Llei de Costes.  
Article tercer  
Per a la captura de l'angula, només podrà utilitzar-se l'art denominat monot. El dit art tindrà una superfície inferior a 1,50 m2 en l'obertura d'entrada i disposarà d'una mal la amb una dimensió màxima d?1 cm. de costat, l'objecte de la qual es no permetre l'entrada d'altres espècies, no admetent cap artefacte que augmente l?obertura del monot. L?ample del monot no sobrepassarà 1/3 de l'ample total del llit, amidat al lloc de la col·locació.  
Article quart  
Els Serveis Territorials de la Conselleria d?agricultura i Pesca, a petició dels interessats, inspeccionaran els monots, al lloc que l?Administració designe. Les arts que complesquen l'article tercer seran homologades i inscrites en un Registre Oficial, a nom del peticionari, de les quals s'expedirà la certificació escaient.  
Article cinqué  
Per Resolució de la Direcció General de Política Forestal i Pesquera, es determinaran els llocs i el nombre de postes on es podrà exercir la captura de l'angula, els períodes de captura i d'adjudicació, la data límit per a la presentació de sol·licituds i les organitzacions pesqueres preferents en l'adjudicació, en virtut de criteris de tradició, idoneïtat, proximitat al lloc i foment de l'anguilicultura.  
Article sisé  
Per a l?exercici de la pesca de l'angula s'efectuaran les corresponents adjudicacions, intransferibles, per a un lloc determinat i per un període màxim de tres anys.  
Article seté  
Els interessats presentaran davant els Serveis Territorials de la Conselleria d?agricultura i Pesca una sol·licitud a la qual adjuntaran els següents documents:  
a) Certificat d'homologació dels arts a emprar.  
b) Acreditació de la personalitat jurídica de l?organització pesquera sol·licitant.  
e) Pla d'aprofitament amb relació expressa de les persones que exerciran la pesca i la destinació previsible de l'angula.  
Article vuitè  
L?adjudicació dels llocs de pesca la realitzaran els Serveis Territorials de la Conselleria d?agricultura i Pesca, tenint en compte la preferència fixada en la resolució corresponent i d'acord amb els criteris expressats en aquesta Ordre.  
Article novè  
L?adjudicatari, en el termini de quinze dies des de la recepció de la comunicació d'adjudicació, presentarà les sol·licituds individualitzades de les persones pertanyents a la seua organització que exerciran la pesca de l'angula.  
Article deu  
Els Serveis Territorials de la Conselleria d?agricultura i Pesca expediran, a la vista de les sol·licituds, les autoritzacions corresponents amb caràcter únic, personal i intransferible.  
Article onze  
De les adjudicacions concedides i de les autoritzacions expedides, els Serveis Territorials donaran compte a la Direcció General de Política Forestal i Pesquera.  
Article dotze  
Les organitzacions adjudicatàries trametran als Serveis Territorials de la Conselleria d?agricultura i Pesca, amb fins estadístics, la relació mensual de les captures i el valor que tenen.  
Article tretze  
En els períodes i horari de l?exercici de la pesca de l'angula, queda prohibida, a les goles autoritzades, qualsevol altra activitat pesquera, sia recreativa sia professional.  
Article catorze  
Es faculta els Directors Territorials de la Conselleria d'Agricultura i Pesca, per a sancionar les infraccions d'aquesta disposició, conformement a la legislació vigent de pesca marítima i fluvial  
DISPOSICIO DEROGATORIA:  
Queden derogades a l?àmbit territorial de la Comunitat Valenciana: l?Ordre de la Presidència del Govern del 25 de març de 1980, de normes per a la pesca de l'angula; la Resolució del 28 de setembre de 1984, de la Direcció General de Desenvolupament Agrari, per la qual delega en el Director Territorial de la Conselleria d?agricultura i Pesca d'Alacant, l?exercici de competències en matèria de la pesca de l'angula; la Resolució del 28 de novembre de 1986 de les Direccions Generals de Desenvolupament Agrari i de la Producció Agrària, per la qual es dicten disposicions complementàries per a la pesca de l'angula a la província de València, i qualsevol altra que s'opose a aquesta Ordre.  
DISPOSICIO FINAL:  
Primera  
Facultar la Direcció General de Política Forestal i Pesquera, perquè dicte les normes complementàries que requeresca el desenvolupament d'aquesta Ordre.  
Segona  
Per tal de complir els fins de repoblació i experimentació, la Direcció General de Política Forestal i Pesquera queda facultada a exercir la pesca de l'angula, els dies no concedits a cap organització pesquera.  
Tercera  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana  
València, 17 de maig de 1990.  
El Conseller d?Agricultura i Pesca,  
LLUIS FONT DE MORA I MONTESINOS


Còpia Permalink ELI